Ο **Αναμορφωτικός Σύλλογος Αναγέννηση Επανομής** είναι ελληνικό ποδοσφαιρικό σωματείο το οποίο εδρεύει στην Επανομή. Επίσημο έτος ίδρυσής του είναι το 1926, χρώματά του το κίτρινο και το πράσινο και έμβλημά του ο Φοίνικας, το μυθικό πτηνό που αναγεννιέται από τις στάχτες του.

Διαθέτει τμήμα ποδοσφαίρου ανδρών. Έδρα του αποτελεί το Δημοτικό Γήπεδο Επανομής «Νίκος Σαράφης», 1300 θέσεων. Την τρέχουσα αγωνιστική περίοδο αγωνίζεται στην Γ΄ Εθνική κατηγορία.

Ιστορία
-------

Το 1961 αναγνωρίστηκε επίσημα από την Ε.Π.Ο. με Α.Μ. ΕΠΟ 951 και το 1963 έγινε μέλος της Ένωσης Ποδοσφαιρικών Σωματείων Μακεδονίας. Την περίοδο 1963-64 αναδείχθηκε πρωταθλήτρια του Περιφερειακού πρωταθλήματος της Ε.Π.Σ. Μακεδονίας και σταδιακά έφτασε ως την Α΄ Κατηγορία. Την αγωνιστική περίοδο 1970-71 αναδείχτηκε πρωταθλήτρια και στη συνέχεια προκρίθηκε στο Ειδικό πρωτάθλημα ανόδου, αποτυγχάνοντας να πετύχει την άνοδο. Την επόμενη περίοδο, 1971-72, αναδείχθηκε εκ νέου πρωταθλήτρια στην Α΄ Κατηγορίας της Ε.Π.Σ. Μακεδονίας και προκρίθηκε στο Ειδικό πρωτάθλημα ανόδου, όπου καταλαμβάνοντας την 1η θέση στον 1ο όμιλο με αντιπάλους την Αναγέννηση Νέου Πετριτσίου, τον Εθνικό Αλεξανδρούπολης και τον Νέστο Χρυσούπολης κέρδισε την ιστορική άνοδο στη Β΄ Εθνική κατηγορία στην οποία και αγωνίστηκε για δέκα αγωνιστικές περιόδους, πιο συγκεκριμένα από τη σεζόν 1972-73 έως και τη σεζόν 1981-82. Κατά τη δεκαετή παρουσία της στην Β΄ Εθνική, διέγραψε αξιόλογη πορεία στο θεσμό του Κυπέλλου Ελλάδας, φτάνοντας τρεις φορές στην προημιτελική φάση, το 1977 που αποκλείστηκε από τον Φωστήρα με 2-3 στην παράταση, το 1979 που αποκλείστηκε από την ΑΕΚ με 2-0 στην Αθήνα έχοντας αναδειχθεί ισόπαλες με 1-1 στον πρώτο αγώνα και το 1980 που αποκλείστηκε από τον Μακεδονικό.

Το λογότυπο της ΠΑΕ (2011-2013).
Τα επόμενα χρόνια, έως και το 1988, αγωνίστηκε μεταξύ Γ΄ Εθνικής και Δ΄ Εθνικής κατηγορίας, ενώ στη συνέχεια διένυσε μια μακρά περίοδο αγωνιζόμενη στο πρωτάθλημα της Ε.Π.Σ. Μακεδονίας, με εξαίρεση μια σύντομη παρουσία στην Δ΄ Εθνική τη σεζόν 2004-05. Ωστόσο, παρά τον υποβιβασμό, παρέμεινε στην Δ΄ Εθνική απορροφώντας τους Λύκους Καλοχωρίου, που μόλις είχαν υποβιβαστεί από την ανώτερη κατηγορία και τη σεζόν 2008-09 αναδείχθηκε πρωταθλήτρια 2ου ομίλου και προβιβάστηκε στην Γ΄ Εθνική έπειτα από 24 χρόνια. Την περίοδο 2010-11 κατέκτησε το πρωτάθλημα του βορείου ομίλου της Γ΄ Εθνικής Κατηγορίας, με αποτέλεσμα την επιστροφή της έπειτα από 29 χρόνια στη στη Β΄ Εθνική, όπου και παρέμεινε για 2 χρόνια, ως την περίοδο 2012-13. Από τη σεζόν 2013-14 και για 10 χρόνια αγωνιζόταν στα ερασιτεχνικά πρωταθλήματα της Ε.Π.Σ. Μακεδονίας. 

Δεκάδες παίχτες από την Επανομή έχουν αναδειχθεί και έχουν παίξει ποδόσφαιρο σε υψηλό επίπεδο. Κορυφαίος όλων ο Σταύρος Σαράφης, ο θρυλικός "Καίσαρας" του ελληνικού ποδοσφαίρου και του ΠΑΟΚ. Ακολουθεί ο Αντώνης Γιουκούδης, που έπαιξε σε Άρη και ΠΑΟΚ, ο Γρηγόρης Παπαζαχαρίας, που έπαιξε μεταξύ άλλων σε Ηρακλή και Άρη και άλλοι.

Τίτλοι και διακρίσεις
---------------------

### Ανδρών

#### Τίτλοι

* 1 Πρωτάθλημα Γ΄ Εθνικής Κατηγορίας:
	+ 2010-11

* 1 Πρωτάθλημα Δ΄ Εθνικής Κατηγορίας:
	+ 2008-09

* 3 Πρωταθλήματα Α΄ Κατηγορίας Ε.Π.Σ. Μακεδονίας:
	+ 1970-71, 1971-72, 2016-17

* 1 Περιφερειακό Πρωτάθλημα Ε.Π.Σ. Μακεδονίας:
	+ 1963-64

#### Διακρίσεις

* Προημιτελικά Κυπέλλου Ελλάδας (3):
	+ 1976-77, 1978-79, 1979-80

* Φιναλίστ Κυπέλλου Ε.Π.Σ. Μακεδονίας (2):
	+ 1987-88, 2004-05

### Υποδομών

* 1 Πρωτάθλημα Νέων Ε.Π.Σ. Μακεδονίας:
	+ 2013-14

Παραπομπές
----------

1. ↑  «Εγγεγραμμένα σωματεία | Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». *somateia2023.gga.gov.gr*. Ανακτήθηκε στις 12 Απριλίου 2024.
2. ↑  «ΑΘΛΗΤΙΚΟΣ ΣΥΛΛΟΓΟΣ ΗΡΑΚΛΗΣ ΣΟΦΑΔ». *www.fa3.gr*. Ανακτήθηκε στις 12 Απριλίου 2024.
3. ↑  ΑΜ ΕΠΟ, στα ξερά της ΕΠΣΜ
4. ↑  Δεκαετία του ’60, στα ξερά της ΕΠΣΜ
5. ↑  εφ. Μακεδονία , 30 Ιουνίου 1964 , σελ. 4
6. ↑  εφ. Μακεδονία, 3 Μαρτίου 1977
7. ↑  εφ. Μακεδονία, 19 Απριλίου 1979
8. ↑  εφ. Μακεδονία, 15 Μαρτίου 1979
9. ↑  Αλέξης Νικηφορίδης (21 Φεβρουαρίου 2012). «ΣΥΓΧΩΝΕΥΣΕΙΣ Εις σάρκα μία». www.makthes.gr. .
10. ↑  ΑΝΑΓΕΝΝΗΣΗ ΕΠΑΝΟΜΗΣ: Στη Γ' εθνική μετά από 24 χρόνια, makthes.gr

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Ποδόσφαιρο
* Πύλη:Ελλάδα
 |

 |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Εθνικής Κατηγορίας Ποδοσφαίρου Ανδρών 2023–2024 |
| --- |
|  |
| 1ος Όμιλος | 
* Αετός Βαρβάρας
* Αναγέννηση Επανομής
* Απόλλων Παραλιμνίου
* Άρης Αβάτου
* Άρης Πετεινού
* Βέροια
* Δόξα Δράμας
* Θερμαϊκός Θέρμης
* Καβάλα
* Κεραυνός Αγγελοχωρίου
* ΠΑΟΚ Κρηστώνης
* Μέγας Αλέξανδρος Αγίας Μαρίνας
* Νέστος Χρυσούπολης
* Νίκη Ευκαρπίας
* Ορέστης Ορεστιάδας
* Πανθρακικός
* Ποσειδών Νέας Μηχανιώνας
* Χανιώτης
 |  |
|  |
| 2ος Όμιλος | 
* Αναγέννηση Άρτας
* Αστέρας Πετριτή
* Αστέρας Σταυρού
* Βατανιακός
* Εθνικός Νέου Κεραμιδίου
* Εορδαϊκός
* Ζάκυνθος
* Θεσπρωτός
* Θύελλα Κατσικά
* Καστοριά
* Κιλελέρ
* Λευκίμμη
* Μαγνησιακός Βόλου
* Νέα Αρτάκη
* Πιερικός
* Σβορώνος
* Τρίκαλα
* Φήκη
 |
|  |
| 3ος Όμιλος | 
* Αστέρας Βάρης
* Αφάντου
* Βύζας Μεγάρων
* Ελλάς Σύρου
* Εράνη Φιλιατρών
* Ερμιονίδα
* Θύελλα Ραφήνας
* Ιάλυσος Ρόδου
* Κόρινθος
* Μαρκό
* Μεσολόγγι
* Μύκονος
* ΠΑΟ Βάρδας
* Παναιγιάλειος
* Παναργειακός
* Πανελευσινιακός
* Πύλι
* Ρόδος
 |
|  |
| 4ος Όμιλος | 
* Αγία Παρασκευή
* Άγιος Νικόλαος
* Αλμυρός Γαζίου
* Απόλλων Σμύρνης
* Άρης Πετρούπολης
* Ατρόμητος Πειραιώς
* Ατσαλένιος
* Εθνικός Πειραιώς
* Ελλοπιακός
* Επισκοπή
* Ερμής Ζωνιανών
* Ηλυσιακός
* Πανιώνιος
* Περαμαϊκός
* Προοδευτική
* Ύπατο
* Φωστήρας
* Χαϊδάρι
 |

 |